**Tăcere cu efect retro**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă plimb cu paşii grei de Iorga

o Doamne în ce veac am scris

tăcerea-şi acordează orga

şi mă trezesc din nou în vis

O Doamne în ce veac am scris

pe trepte de solar liceu

de cartea-mi părea paradis

iar Eminescu Dumnezeu

Pe trepte de solar liceu

tăcerea-şi acordează orga

şi-n amintire iată eu

mă plimb cu paşii grei de Iorga

Pentru un veac sau o poate un mileniu

împărtăşind tăcerea altui geniu

Costel Zăgan, Cezeisme, 2008